ΚΑΝΟΝΙΣΜΟΣ (ΕΚ) αριθ. 604/98 ΤΗΣ ΕΠΙΤΡΟΠΗΣ της 17ης Μαρτίου 1998 για την τροποποίηση του κανονισμού (ΕΟΚ) αριθ. 3665/87 περί κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 11, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα,

Εκτιμώντας:

ότι τα εμπορεύματα που υπάγονται στους κωδικούς ΣΟ 1901 90 91, 2101 12 92 και 2101 20 92 έχουν κοινό γνώρισμα ότι μπορούν να παρασκευασθούν με υψηλή περιεκτικότητα σε γαλακτοκομικά προϊόντα που αποτελούν το βασικό στοιχείο της δαπάνης των πρώτων υλών 7 ότι κατά την εξαγωγή τους τα εμπορεύματα αυτά μπορούν να επωφεληθούν επιστροφών για ορισμένα ενσωματωθέντα γεωργικά προϊόντα 7 ότι η εισαγωγή των προϊόντων αυτών στην Κοινότητα μπορεί να γίνει - από ορισμένες προτιμησιακές τρίτες χώρες - χωρίς την είσπραξη του εισαγωγικού δασμού 7

ότι πρέπει, συνεπώς, να ληφθούν μέτρα για να αποφευχθούν εκτροπές του εμπορίου 7

ότι το άρθρο 15 παράγραφος 2 του κανονισμού (ΕΟΚ) αριθ. 3665/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2114/97 (4), προβλέπει τέτοια μέτρα 7 ότι αυτά μπορούν να επεκταθούν στα εν λόγω εμπορεύματα 7 ότι πρέπει, συνεπώς, να συμπεριληφθούν τα εμπορεύματα αυτά στον κατάλογο των ευαίσθητων προϊόντων του παραρτήματος V 7

ότι, για απλούστευση, θα πρέπει να καταργηθούν ορισμένες ανακοινώσεις που προβλέπονται στο άρθρο 49 του κανονισμού (ΕΟΚ) αριθ. 3665/87 που δεν θεωρούνται πλέον απαραίτητες για την ορθή διαχείριση του συστήματος των επιστροφών κατά την εξαγωγή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3665/87 τροποποιείται ως εξής:

1. Στο παράρτημα V μέρος VII, πριν από τη διάκριση 3505 10 10 προστίθενται οι ακόλουθες σειρές:

>ΘΕΣΗ ΠΗΝΑΚΑ>

2. Το άρθρο 49 αντικαθίσταται από το ακόλουθο κείμενο:

«Άρθρο 49

Τα κράτη μέλη ανακοινώνουν στην Επιτροπή:

- χωρίς καθυστέρηση, τις περιπτώσεις εφαρμογής του άρθρου 5 παράγραφος 1 στοιχείο α), η δε Επιτροπή ενημερώνει σχετικά τα άλλα κράτη μέλη,

- τις ποσότητες, για κάθε κωδικό με δώδεκα αριθμούς, οι οποίες εξάγονται χωρίς πιστοποιητικό εξαγωγής, που περιλαμβάνουν προκαθορισμό της επιστροφής για τις περιπτώσεις που αναφέρονται στο άρθρο 2α παράγραφος 1 δεύτερο εδάφιο πρώτη υποπερίπτωση, στο άρθρο 3α και στο άρθρο 43. Τα κράτη μέλη λαμβάνουν τα αναγκαία μέτρα για να διασφαλίσουν ότι η ανακοίνωση θα πραγματοποιηθεί το αργότερο το δεύτερο μήνα που έπεται εκείνου της περατώσεως των τελωνειακών διατυπώσεων εξαγωγής.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Οι διατάξεις του άρθρου 1 στοιχείο 1 εφαρμόζονται στις εξαγωγές για τις οποίες η διασάφηση εξαγωγής έγινε αποδεκτή από την ημέρα ενάρξεως ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 21.

(2) ΕΕ L 126 της 24. 5. 1996, σ. 37.

(3) ΕΕ L 351 της 14. 12. 1987, σ. 1.

(4) ΕΕ L 295 της 29. 10. 1997, σ. 2.